निजी हॉस्पिटल में मरीजों से इलाज के नाम पर लूट हो रही है. अगर केस बिगड़ जाए तो कह दिया जाता है कि हमने तो पहले ही कह दिया था मरीज सीरियस है ले जाओ. ट्यूजडे को बदायूं रोड के स्वास्ति हॉस्पिटल में ऐसा ही हुआ. डॉक्टर्स ने मरीज का सही से इलाज नही किया. जिससे उसकी मौत हो गई. परिजनों ने हॉस्पिटल में जमकर हंगामा किया. अस्पताल में तोड़फोड़ की. पुलिस ने मृतक के परिजनों को किसी तरह शांत करा दिया, लेकिन एफआईआर दर्ज नहीं की.